Az általunk választott idézet:

*„De hát Melinda! ó! Hát a haza!  
Itten Melindám, ottan a hazám -  
a pártütés kiáltoz, a szerelmem  
tartóztat. – Énrám bíz a szunnyadó  
gondatlan, - énrám tevé le a  
szegény paraszt elfáradt csontjait:  
nem vélik ők a zendülést, mivel  
Bánk a király személye, - esküszöm,  
meg is fogok felelni ennek, és  
habár tulajdon síromon fog is  
a békességetek virágzani. -„*  
Csapatunk választása azért erre az idézetre esett, mert meglátásunk szerint ez foglalja össze lényegében a művet. Bánk választás elé kényszerült mivel két, számára igazán becses dolog közt kellett döntenie. A mű fő problémája, hogy a bán nem tudja belátni, számára mi a fontosabb. Kifut az időből. Ha nem vacillál annyit, akkor megakadályozhatta volna a balsorsát. Azonnali döntéssel megmenthette volna szerelmét és jó hírét is. Manapság rengetegszer választás elé kényszerítik az embereket. Egyszerű vagy meghatározó, távoli vagy hirtelen döntés. Példaképpen: az egyszeri ember az iskolaváltáson vagy összeköltözésen agyal, az orvos pedig élet és halál közt dönt. Más és más, de a lényeg egy és ugyanaz. Döntened kell, azonban nem tudhatod, hogy később milyen következmények jöhetnek veled szembe. Főhősünk sajnos nem láthatta előre a dolgokat. Fogalma sem lehetett róla, hogy szerelmét majd végleg elveszítheti. Nem számított arra, hogy ez a döntés hosszútávon mekkora károkat okozhat. Hiába nem volt tisztában ezzel, a folyamat visszafordíthatatlanná vált. Ennek ellenére nem igazán volt más opció, ami szóba jöhetett. Tehát ez egy olyan döntés volt melynek meghozására szinte kénytelen volt.